sukhrobnurali/uzbek-legal-corpus huggingface dataset:
“5 — 9 sinf oʻquvchilarining bilimlari sifatini nazorat qilishning reyting tizimi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2018-05-04)

Oʻzbekiston Respublikasi Vazirlar Mahkamasining 2017-yil 15-martdagi 140-son “Umumiy oʻrta taʼlim toʻgʻrisidagi nizomni tasdiqlash haqida”gi hamda 2017-yil 6-apreldagi 187-son “Umumiy oʻrta va oʻrta maxsus, kasb-hunar taʼlimining davlat taʼlim standartlarini tasdiqlash toʻgʻrisida”gi qarorlariga muvofiq Oʻzbekiston Respublikasi Xalq taʼlimi vazirligi hamda Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi qaror qiladi: 1. Oʻzbekiston Respublikasi Xalq taʼlimi vazirligi hamda Oʻzbekiston Respublikasi Vazirlar Mahkamasi huzuridagi Davlat test markazining 2010-yil 8-iyundagi 23 va 11/QQ-son “5 — 9 sinf oʻquvchilarining bilimlari sifatini nazorat qilishning reyting tizimi toʻgʻrisidagi nizomni tasdiqlash haqida”gi qaroriga (roʻyxat raqami 2117, 2010-yil 25-iyun) (Oʻzbekiston Respublikasi qonun hujjatlari toʻplami, 2010-y., 26-27-son, 215-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddimadagi “1998-yil 13-maydagi 203-son “Oʻzbekiston Respublikasida umumiy oʻrta taʼlimni tashkil etish toʻgʻrisida”gi qaroriga” degan soʻzlar “2017-yil 15-martdagi 140-son “Umumiy oʻrta taʼlim toʻgʻrisidagi nizomni tasdiqlash haqida”gi qaroriga” degan soʻzlar bilan almashtirilsin. 2. Nizomda: a) muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Taʼlim toʻgʻrisida”gi va “Kadrlar tayyorlash milliy dasturi toʻgʻrisida”gi qonunlari hamda Oʻzbekiston Respublikasi Vazirlar Mahkamasining 2017-yil 15-martdagi 140-son “Umumiy oʻrta taʼlim toʻgʻrisidagi nizomni tasdiqlash haqida”gi qaroriga muvofiq umumiy oʻrta taʼlim maktablarida 5 — 9-sinf oʻquvchilarining bilimlarini baholash va ularning reytingini aniqlash tizimini belgilaydi.”; b) 1-band quyidagi tahrirda bayon etilsin: “1. Umumiy oʻrta taʼlim maktablarida 5 — 9-sinf oʻquvchilarining (keyingi oʻrinlarda oʻquvchilar deb yuritiladi) bilimlari sifatini nazorat qilishning reyting tizimi (keyingi oʻrinlarda reyting tizimi deb yuritiladi) Umumiy oʻrta taʼlim davlat taʼlim standartining (keyingi oʻrinlarda Davlat taʼlim standarti deb yuritiladi) tarkibiy qismi hisoblanadi.”; v) 6-bandda: ikkinchi xatboshidagi “kollokviumlar, seminarlar, kontrol ishlar,” degan soʻzlar “nazorat ishlari yoki” degan soʻzlar bilan almashtirilsin; uchinchi xatboshidagi “imtihonlar, testlar, sinovlar va malakaga doir ishlar” degan soʻzlar “yozma nazorat ishi yoki testlar” degan soʻzlar bilan almashtirilsin; beshinchi xatboshidagi “imtihonlar, test sinovlari, sinovlar” degan soʻzlar “ogʻzaki, yozma imtihon hamda test sinovlari” degan soʻzlar bilan almashtirilsin.
Ichki bozorni sement bilan barqaror taʼminlash boʻyicha qoʻshimcha chora-tadbirlar toʻgʻrisida
(resolution, 2018-05-16)

Mamlakatda aholi punktlari, ayniqsa qishloqlarning qiyofasini yaxshilash, koʻp qavatli arzon uy-joylar, muhandislik-kommunikatsiya infratuzilmasi va respublika hududlarini rivojlantirish dasturlariga kiritilgan boshqa obyektlarni qurish boʻyicha izchil ravishda kompleks chora-tadbirlar amalga oshirilmoqda. Shu bilan birga, mamlakatda sement ishlab chiqarish hajmi va unga narxlarning shakllanish mexanizmlari joriy yilda amalga oshirilishi rejalashtirilgan keng koʻlamli infratuzilma loyihalari doirasida obyektlar qurilishini sifatli va oʻz vaqtida yakunlashga salbiy taʼsir koʻrsatmoqda. Sement ishlab chiqarish sanoatini jadal rivojlantirishni taʼminlash, ishlab chiqarish hajmini oshirish va iqtisodiyot tarmoqlarining sementga boʻlgan ehtiyojini qondirish, shuningdek, ijtimoiy va yoʻl-transport infratuzilma obyektlari qurilishini oʻz vaqtida yakunlash maqsadida: 1. Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi va “Oʻzqurilishmateriallari” AJning 2018-yilda uy-joy sharoitlarini yaxshilashga muhtoj boʻlgan fuqarolar uchun arzon uy-joylarni, ijtimoiy soha, transport infratuzilmasi va suv xoʻjaligi obyektlarini markazlashgan manbalar hisobidan qurishni amalga oshiruvchi pudrat tashkilotlariga sement ishlab chiqaruvchi monopolist korxonalar tomonidan ikki million tonna hajmdagi sementni bir tonnasi uchun 367 ming soʻm (QQS bilan) narxda ikki tomonlama shartnomalar boʻyicha 100 foiz oldindan toʻlov asosida sotish haqidagi takliflari maʼqullansin. 2. Oʻzbekiston Respublikasi Prezidentining 2017-yil 29-dekabrdagi PQ-3454-son qarori bilan tasdiqlangan Ayrim turdagi mahsulotlar boʻyicha qoʻshimcha foyda soligʻi stavkasida: a) “Soliq solinadigan bazaning miqdori (QQS va aksiz soligʻisiz)” ustunida: “Sement**” pozitsiyasida “1 tonna uchun 145 000 soʻmdan yuqori” soʻzlari “1 tonna uchun 280 000*** soʻmdan yuqori” soʻzlari bilan almashtirilsin; “Klinker**” pozitsiyasida “1 tonna uchun 120 000 soʻmdan yuqori” soʻzlari “1 tonna uchun 260 000*** soʻmdan yuqori” soʻzlari bilan almashtirilsin; b) quyidagi mazmundagi havola bilan toʻldirilsin: “***) Oʻzbekiston Respublikasi Vazirlar Mahkamasi birja savdolaridagi narxlar konyunkturasidan kelib chiqqan holda, soliq solinadigan bazaning miqdorini qayta koʻrib chiqish huquqiga ega”. 3. Mazkur qarorning 2-bandi hujjat rasmiy eʼlon qilingan kundan boshlab oʻn kun oʻtgach kuchga kiradi. 4. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov, Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va “Oʻzqurilishmateriallari” AJ boshqaruvi raisi B.K. Zaripov zimmasiga yuklansin.
“2018-yil uchun davlat statistika hisoboti shakllarini tasdiqlash toʻgʻrisida”gi qarorning 6-ilovasiga oʻzgartirish kiritish haqida
(resolution, 2019-01-01)

Oʻzbekiston Respublikasi “Davlat statistikasi toʻgʻrisida”gi Qonuni 51-moddasi va Vazirlar Mahkamasining 2018-yil 13-martdagi 197-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzi qarorlarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasining rivojlanish davlat dasturlarini shakllantirish va moliyalashtirishning yangi tartibini joriy etish toʻgʻrisida” 2017-yil 18-dekabrdagi PQ-3437-son qarori)”gi qaroriga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2017-yil 9-noyabrdagi 6-mb-son “2018-yil uchun davlat statistika hisoboti shakllarini tasdiqlash toʻgʻrisida”gi qarorining (roʻyxat raqami 2956, 2017-yil 19-dekabr) (Qonun hujjatlari maʼlumotlari milliy bazasi, 20.12.2017-y., 10/17/2956/0429-son) 6-ilovasi ilovaga muvofiq tahrirda bayon etilsin. 2. Mazkur qaror rasmiy eʼlon qilingan kundan eʼtiboran kuchga kiradi. Ijtimoiy soha obyektlari qurilishi toʻgʻrisida hisobot (6-ilova)
Rahbarlari Toshkent shahri va Toshkent viloyatida xodimlarni doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2020-10-31)

Oʻzbekiston Respublikasi Prezidentining “Oʻzagrotexsanoatxolding” aksiyadorlik jamiyatini tashkil etish toʻgʻrisida” 2016-yil 17-noyabrdagi PF-4857-son Farmoniga hamda Oʻzbekiston Respublikasi Prezidentining “Oʻzagrotexsanoatxolding” aksiyadorlik jamiyati faoliyatini tashkil etish chora-tadbirlari toʻgʻrisida” 2016-yil 17-noyabrdagi PQ-2658-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga quyidagi mazmundagi 63-band qoʻshilsin: “63. “Oʻzagrotexsanoatxolding” aksiyadorlik jamiyati”. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi Ichki ishlar vaziri P.R. Bobojonov zimmasiga yuklansin.
Banklarga vasiylik qilish toʻgʻrisidagi nizomga oʻzgartirishlar kiritish haqida
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 9-yanvardagi PF-5296-son “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1998-yil 9-noyabrda 302-son bilan tasdiqlangan Banklarga vasiylik qilish toʻgʻrisidagi nizomga(roʻyxat raqami 570, 1998-yil 19-dekabr) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 8-banddagi “Kredit tashkilotlariga litsenziya berish va ular faoliyatini tartibga solish departamenti” degan soʻzlar “Kredit tashkilotlari prudensial nazorati departamenti” degan soʻzlar bilan almashtirilsin. 2. 15-band quyidagi tahrirda bayon etilsin: “15. Bankka vasiy etib tayinlanadigan shaxs Tijorat banklari va ularning filiallari rahbarlari, bosh buxgalterlari, boshqaruv aʼzolari, mikrokredit tashkilotlari hamda kredit byurolarining ijro organlari rahbarlariga nisbatan oʻrnatilgan malaka talablariga (roʻyxat raqami 2989, 2018-yil 30-mart) muvofiq boʻlishi lozim.”.
“Qishloq qurilish invest” IK MChJ, pudrat va yordamchi pudratchi tashkilotlar, shuningdek qurilish materiallari va uskunalari ishlab chiqaruvchi korxonalar tomonidan imtiyozlarni qoʻllash tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish haqida
(resolution, 2018-05-01)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Davlat soliq qoʻmitasi, Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Davlat soliq qoʻmitasi, Moliya vazirligi va Davlat bojxona qoʻmitasining 2016-yil 16-maydagi 2016-16, 33, 01-02/8-25-son “Qishloq qurilish invest” IK MChJ, pudrat va yordamchi pudratchi tashkilotlar, shuningdek qurilish materiallari va uskunalari ishlab chiqaruvchi korxonalar tomonidan imtiyozlarni qoʻllash tartibi toʻgʻrisidagi nizomni tasdiqlash haqida”gi qarori (roʻyxat raqami 2792, 2016-yil 26-may) (Oʻzbekiston Respublikasi qonun hujjatlari toʻplami, 2016-y., 21-son, 246-modda) oʻz kuchini yoʻqotgan deb topilsin. 2. Mazkur qaror “Qishloq qurilish invest” IK MChJ bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Yagona soliq toʻlovining eng kam miqdori kiritilishi munosabati bilan yagona soliq toʻlovini hisoblab chiqarish va toʻlash tartibi toʻgʻrisidagi nizomning 2-bandiga qoʻshimcha kiritish haqida
(resolution, 2019-02-28)

Oʻzbekiston Respublikasining Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2017-yil 29-dekabrdagi PQ-3454-son “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasining 2011-yil 2-fevraldagi 5, 4, 2011-4-son qarori (roʻyxat raqami 2203, 2011-yil 3-mart) (Oʻzbekiston Respublikasi qonun hujjatlari toʻplami, 2011-y., 9-son, 93-modda) bilan tasdiqlangan Yagona soliq toʻlovining eng kam miqdori kiritilishi munosabati bilan yagona soliq toʻlovini hisoblab chiqarish va toʻlash tartibi toʻgʻrisidagi nizomning 2-bandi quyidagi mazmundagi “e”, “j” va “z” kichik bandlar bilan toʻldirilsin: “e) yuridik shaxslardan olinadigan yer soligʻi toʻlayotgan yuridik shaxslarga; j) tadbirkorlik faoliyati bilan shugʻullanuvchi notijorat tashkilotlariga; z) avtomobil transportida yuk tashish xizmatlarini koʻrsatish asosiy faoliyati hisoblangan yuridik shaxslarga.”. 2. Mazkur qaror rasmiy eʼlon qilingan kundan eʼtiboran kuchga kiradi.
“Bank kassalaridagi naqd pul qoldiqlariga limitlar belgilash va ularga rioya etilishini nazorat qilish tartibi toʻgʻrisida nizomni tasdiqlash haqida”gi qaror, shuningdek unga oʻzgartirishlar va qoʻshimchani oʻz kuchini yoʻqotgan deb topish haqida
(resolution, 2018-05-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 9-yanvardagi PF-5296-son “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Markaziy banki Boshqaruvining 2006-yil 14-iyuldagi 16/7-son “Bank kassalaridagi naqd pul qoldiqlariga limitlar belgilash va ularga rioya etilishini nazorat qilish tartibi toʻgʻrisida nizomni tasdiqlash haqida”gi qarori (roʻyxat raqami 1598, 2006-yil 21-iyul) (Oʻzbekiston Respublikasi qonun hujjatlari toʻplami, 2006-y., 28-29-son, 287-modda). 2. Oʻzbekiston Respublikasi Markaziy banki Boshqaruvining 2008-yil 12-apreldagi 9/2-son “Bank kassalaridagi naqd pul qoldiqlariga limitlar belgilash va ularga rioya etilishini nazorat qilish tartibi toʻgʻrisidagi nizomga qoʻshimcha va oʻzgartirishlar kiritish haqida”gi qarori (roʻyxat raqami 1598-1, 2008-yil 23-aprel) (Oʻzbekiston Respublikasi qonun hujjatlari toʻplami, 2008-y., 17-son, 142-modda). 3. Oʻzbekiston Respublikasi Markaziy banki Boshqaruvining 2009-yil 18-yanvardagi 1/2-son “Bank kassalaridagi naqd pul qoldiqlariga limitlar belgilash va ularga rioya etilishini nazorat qilish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1598-2, 2009-yil 28-yanvar) (Oʻzbekiston Respublikasi qonun hujjatlari toʻplami, 2009-y., 5-son, 48-modda).
Global ekologik fond bilan hamkorlikni rivojlantirish toʻgʻrisida
(resolution, 2018-04-26)

Global ekologik jamgʻarma bilan hamkorlik samaradorligini yanada oshirish hamda ekologiya va atrof-muhitni muhofaza qilish sohasidagi loyihalari amalga oshirish uchun grantlar jalb yetish maqsadida: 1. Oʻzbekiston Respublikasi Ekologiya va atrof-muhitni muhofaza qilish davlat qoʻmitasi Global ekologik jamgʻarma bilan hamkorlik doirasida Oʻzbekiston Respublikasining siyosiy va operativ masalalar boʻyicha milliy vakolatli organi yetib belgilansin. 2. Oʻzbekiston Respublikasi Ekologiya va atrof-muhitni muhofaza qilish davlat qoʻmitasiga Global ekologik jamgʻarma bilan hamkorlik qilish doirasida quyidagi vazifalar yuklansin: qisqa va oʻrta muddatli istiqbolda atrof-muhitni muhofaza qilish va tabiiy resurslardan oqilona foydalanish sohasidagi ustuvor loyihalarni amalga oshirish doirasida Global ekologik jamgʻarma bilan hamkorlikni rivojlantirish boʻyicha takliflar ishlab chiqish; vazirliklar, idoralar va boshqa tashkilotlarning atrof-muhitni muhofaza qilish va tabiiy resurslardan oqilona foydalanish sohasida Global ekologik jamgʻarma grantlarini jalb qilgan holda amalga oshirish uchun taklif yetilgan loyiha takliflarini koʻrib chiqish va kelishish; Global ekologik jamgʻarma grantlari hisobidan amalga oshirilayotgan va amalga oshirishga taklif yetilayotgan atrof-muhitni muhofaza qilish va tabiiy resurslardan oqilona foydalanish sohasidagi loyihalarning maʼlumotlar bazasini shakllantirish va muntazam yangilab borish. 3. Oʻzbekiston Respublikasi Tashqi ishlar vazirligi Oʻzbekiston Respublikasi Ekologiya va atrof-muhitni muhofaza qilish davlat qoʻmitasi siyosiy va operativ masalalar boʻyicha milliy vakolatli organ yetib belgilanganligi toʻgʻrisida Global ekologik jamgʻarma kotibiyatini belgilangan tartibda xabardor etsin. 4. Mazkur qaroring ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov hamda Oʻzbekiston Respublikasi Ekologiya va atrof-muhitni muhofaza qilish davlat qoʻmitasi raisi B.T. Kuchkarov zimmasiga yuklansin.
Davlat qisqa muddatli obligatsiyalari bozorida dilerlik vazifalarini bajarishga doir shartnomalar tuzish tartibiga oʻzgartirishlar kiritish toʻgʻrisida
(resolution, 2019-09-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 9-yanvardagi PF-5296-son “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1997-yil 4-oktabrda 48V-son bilan tasdiqlangan Davlat qisqa muddatli obligatsiyalari bozorida dilerlik vazifalarini bajarishga doir shartnomalar tuzish tartibiga (roʻyxat raqami 525, 1998-yil 9-noyabr) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1.2-banddagi, 3.1-bandning birinchi xatboshisidagi va 5.6-banddagi “Monetar siyosat departamentiga” degan soʻzlar “Monetar operatsiyalar departamentiga” degan soʻzlar bilan almashtirilsin. 2. 4.1-banddagi “Monetar siyosat departamentining” degan soʻzlar “Monetar operatsiyalar departamentining” degan soʻzlar bilan almashtirilsin. 3. 4.2-bandda: birinchi xatboshidagi “Monetar siyosat departamenti” degan soʻzlar “Monetar operatsiyalar departamenti” degan soʻzlar bilan almashtirilsin; ikkinchi xatboshidagi “Kredit tashkilotlari faoliyatini litsenziyalash va tartibga solish departamentiga” degan soʻzlar “Kredit tashkilotlari prudensial nazorati departamentiga” degan soʻzlar bilan almashtirilsin. 4. 5.4 va 5.5-bandlardagi “Monetar siyosat departamenti” degan soʻzlar “Monetar operatsiyalar departamenti” degan soʻzlar bilan almashtirilsin. 5. 4-ilovaning 2-bandidagi “Monetar siyosat departamentining” degan soʻzlar “Monetar operatsiyalar departamentining” degan soʻzlar bilan almashtirilsin. 6. Mazkur oʻzgartirishlar Oʻzbekiston Respublikasi Moliya vazirligi bilan kelishilgan.
Xorazm viloyatida qoʻshimcha kichik sanoat zonalarini tashkil etish toʻgʻrisida
(resolution, 2021-12-29)

Davlat mulki boʻlgan bekor yotgan obyektlardan samarali foydalanish, yangi raqobatbardosh sanoat ishlab chiqarishlarini qoʻllab‑quvvatlash va ragʻbatlantirish, shuningdek, yangi ish oʻrinlarini yaratish maqsadida Vazirlar Mahkamasi qaror qiladi: 1. Xorazm viloyati hokimligi, Oʻzbekiston Respublikasi xususiylashtirilgan korxonalarga koʻmaklashish va raqobatni rivojlantirish davlat qoʻmitasi hamda “Oʻzbekneftgaz” AJning quyidagi takliflari qabul qilinsin: Xorazm viloyati, Xiva tumani, “Zaungur” qishlogʻida joylashgan va “Xivanefgazqurilish” UK ning balansida boʻlgan bino inshootlar hamda ularga tutash hudud (keyingi oʻrinlarda — obyekt)ni “Oʻzbekneftgaz” AJning Davlat budjeti va maqsadli jamgʻarmalar oldidagi qarzdorligini kamaytirish hisobiga qoldiq balans qiymatida Xorazm viloyati hokimligi balansiga topshirish; 3. Oʻzbekiston Respublikasi Vazirlar Mahkamasining 2017-yil 29-iyundagi 443‑son “Korxonalarning aktivlaridan samarali foydalanish boʻyicha qoʻshimcha chora‑tadbirlar toʻgʻrisida”gi qaroriga 1‑ilovaning 169‑pozitsiyasi chiqarib tashlansin. 4. Mazkur qaror ijrosini nazorat qilish Oʻzbekiston Respublikasi Bosh vaziri oʻrinbosari — Oʻzbekiston Respublikasi Investitsiyalar qoʻmitasi raisi S.R. Xolmurodov hamda Xorazm viloyati hokimi v.b. F.U. Ermanov zimmasiga yuklansin.
Vazirlar Mahkamasining “Bolali oilalarni ijtimoiy qoʻllab-quvvatlashni kuchaytirish chora-tadbirlari toʻgʻrisida” 1996-yil 10-dekabrdagi 437-son qarorining 2-bandiga oʻzgartirish kiritish haqida
(resolution, 2024-08-16)

Oʻzbekiston Respublikasi Prezidentining “Mahalla institutini yanada takomillashtirish chora-tadbirlari toʻgʻrisida” 2017-yil 3-fevraldagi PF-4944-son Farmoniga hamda Vazirlar Mahkamasining “Shaharlar, posyolkalar, qishloqlar va ovullarning mahallalarini tuzish, birlashtirish, boʻlish va tugatish, shuningdek ularning chegaralarini belgilash va oʻzgartirish, ularga nom berish va ularning nomini oʻzgartirish tartibi toʻgʻrisidagi nizomni tasdiqlash haqida” 2014-yil 4-martdagi 48-son qaroriga muvofiq Vazirlar Mahkamasi qaror qiladi: 1. Fuqarolarning oʻzini oʻzi boshqarish organlari, istisno hollarda, 500 nafardan kam aholi, lekin kamida 100 oila yashaydigan borish qiyin boʻlgan va togʻli tumanlarda ham tashkil etilishi mumkinligi maʼlumot uchun qabul qilinsin. 2. Vazirlar Mahkamasining “Bolali oilalarni ijtimoiy qoʻllab-quvvatlashni kuchaytirish chora-tadbirlari toʻgʻrisida” 1996-yil 10-dekabrdagi 437-son qarorining (Oʻzbekiston Respublikasi QT, 1996-y., 12-son, 35-modda) 2-bandi uchinchi xatboshisining ikkinchi jumlasi chiqarib tashlansin. 3. Oʻzbekiston Respublikasi Moliya vazirligi ushbu qaror talablari tegishli tumanlar budjetlarining 2018-yil uchun tasdiqlangan parametrlari doirasida bajarilishini, 2019-yildan boshlab ular budjetlarini shakllantirishda ushbu qaror talablari inobatga olinishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov hamda Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi raisining birinchi oʻrinbosari Sh.S. Javlonov zimmasiga yuklansin.